ZAPISNIK
12. sjednice Vijeća Mjesnog odbora Trnovčica,

održane 23. svibnja 2022.

u prostorijama mjesne samouprave Trnovčica, Trnovčica 2A
s početkom u 18,00 sati
NAZOČNI ČLANOVI VIJEĆA:
Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.
Predsjedava Ivan Matić, predsjednik Vijeća.

Zapisnik vodi Ante Maretić, potpredsjednik Vijeća.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 12. sjednicu Vijeća Mjesnog odbora Trnovčica.


Bez rasprave,  jednoglasno (7 „za“)  Vijeće prihvaća tekst Zapisnika 11. sjednice, održane 25. travnja 2022., bez izmjena.

Predsjednik daje na glasovanje dnevni red koji je upućen uz poziv za 12. sjednicu Vijeća Mjesnog odbora Trnovčica, nakon čega je predloženi dnevni red, jednoglasno prihvaćen (7 „za“) i glasi:

DNEVNI RED

1. Prijedlog zamjene i popravka dotrajalih sprava na dječjem igralištu u Ulici Jurja Dragišića – donošenje zaključka

2. Prijedlog nove regulacija prometa u Ulici Julijana Jelenića pri ulazu i izlazu na U
licu Trnovčica – donošenje zaključka

3. Prijedlog rješavanja problema neredovitog izvršavanja voznog reda ZET-ove autobusne linije 223 – donošenje zaključka

4. Prijedlog zamjene i popravka sprava za vježbanje u Parku poginulih dragovoljaca Domovinskog rata iz Trnovčice – donošenje zaključka

5. Prijedlog postavljanja javnog zdenca za pitku vodu pokraj „street workouta“ kod OŠ „Antuna Branka Šimića“ u Trnovčici – donošenje zaključka

6. Prijedlog postavljanja rasvjete u sjenicu u Parku poginulih dragovoljaca Domovinskog rata iz Trnovčice – donošenje zaključka

7. Prijedlozi, pitanja i odgovori.
Ad 1.
. Prijedlog zamjene i popravka dotrajalih sprava na dječjem igralištu u Ulici Jurja Dragišića
Predsjednik usmeno informira članove Vijeća o predmetu rasprave i odlučivanja.
U raspravi sudjeluju svi nazočni članovi Vijeća.

Vijeće jednoglasno (7 „za“) donosi 

ZAKLJUČAK 

Predlaže se očevid i popravak postojećih oštećenih sprava na dječjem igralištu u Ulici Jurja Dragišića. Osim toga moli se postavljanje novih sprava za manju djecu te postavljanje koša za otpatke na samom dječjem igralištu u Ulici Jurja Dragišića.
Ad. 2. Prijedlog nove regulacija prometa u Ulici Julijana Jelenića pri ulazu i izlazu na Ulicu Trnovčica
Predsjednik usmeno informira članove Vijeća o predmetu rasprave i odlučivanja navodeći kako je predložena regulacija prometa već funkcionirala u razdoblju od 2011. godine do 2017. godine, kada je bez obrazloženja takva regulacija prometa prestala funkcionirati te je vraćena na razdoblje od prije 2011. godine. Predložena nova regulacija prometa na navedenoj lokaciji bi u značajnoj mjeri doprinijela rješavanju tzv. „čepova“ u prometu i povećala sigurnost odvijanja prometa poglavito u vremenu prije i nakon bogoslužja u obližnjoj župnoj crkvi Marije Majke Crkve i svetog Maksimilijana Kolbea u Trnovčici.
U raspravi sudjeluju svi nazočni članovi Vijeća.

Vijeće jednoglasno (7 „za“) donosi 

ZAKLJUČAK 

Predlažemo nadležnom tijelu Grada Zagreba novu regulaciju prometa u Ulici Julijana Jelenića pri ulazu i izlazu na Ulicu Trnovčica i to na sljedeći način: ulaz iz Ulice Trnovčica između kućnih brojeva: 8 i 10 u Ulicu Julijana Jelenića te izlaz iz Ulice Julijana Jelenića na Ulicu Trnovčica između kućnih brojeva: 32 i 34.
Ad 3. Prijedlog rješavanja problema neredovitog izvršavanja voznog reda ZET-ove autobusne linije 223
Predsjednik uvodno obrazlaže temu uz navođenje kako se prema brojnim dojavama građana učestalo događaju neredovita izvršavanja voznog reda na autobusnoj liniji ZET-a broj 223 (autobusi uopće ne kreću s polaznih točaka u određenim terminima naznačenim u voznom redu), jer se autobusi koji trebaju održavati navedenu liniju preusmjeravaju kao zamjenski za potrebe drugih linija kojima se dogodi kvar autobusa ili slično.

Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

Predlaže se žurno ustpostavljanje redovnog prometovanja autobusne linije broj 223, prema važećem voznom redu iste linije, dakle, bez izostavljanja polazaka i prometovanja autobusa na navedenoj liniji u terminima koji su naznačeni u važećem voznom redu te linije.

Ad 4.
. Prijedlog zamjene i popravka sprava za vježbanje u Parku poginulih dragovoljaca Domovinskog rata iz Trnovčice
Predsjednik usmeno informira članove Vijeća o predmetu rasprave i odlučivanja.

U raspravi sudjeluju svi nazočni članovi Vijeća.

Vijeće jednoglasno (7 „za“) donosi 

ZAKLJUČAK 

Predlaže se obavljanje očevida i popravak postojećih oštećenih sprava za vježbanje u Parku poginulih dragovoljaca Domovinskog rata iz Trnovčice.

Ad 5. Prijedlog postavljanja javnog zdenca za pitku vodu pokraj „street workouta“ kod OŠ „Antuna Branka Šimića“ u Trnovčici
Predsjednik usmeno informira članove Vijeća o predmetu rasprave i odlučivanja te ukazuje na činjenicu da je u prošlom sazivu Vijeća Mjesnog odbora Trnovčica donesen zaključak o potrebi postavljanja javnog zdenca za pitku vodu pokraj „street worouta“ kod Osnovne škole „Antuna Branka Šimića“ u Trnovčici, koji do danas nije realiziran.
U raspravi sudjeluju svi nazočni članovi Vijeća.

Vijeće jednoglasno (7 „za“) donosi 

ZAKLJUČAK 

Predlaže se postavljanje javnog zdenca za pitku vodu pokraj „street worouta“ kod Osnovne škole „Antuna Branka Šimića“ u Trnovčici.
Ad 6. Prijedlog postavljanja rasvjete u sjenicu u Parku poginulih dragovoljaca Domovinskog rata iz Trnovčice
Predsjednik usmeno informira članove Vijeća o predmetu rasprave i odlučivanja te ukazuje na činjenicu da je skupina građana preložila postavljanje rasvjete u sjednicu u Parku poginulih dragovoljaca Domovinskog rata iz Trnovčice. Svi nazočni članovi Vijeća su se usuglasili da se razmotri mogućnost priključenja osvjetljenja navedene sjenice na postojeću javnu rasvjetu u navedenom parku ili da se razmotri postavljanje solarnih panela pomoću kojih bi se napajalo rasvjetno tijelo u navedenoj sjenici.
U raspravi sudjeluju svi nazočni članovi Vijeća.

Vijeće jednoglasno (7 „za“) donosi 

ZAKLJUČAK 

Predlaže se postavljanje rasvjete u sjenicu u Parku poginulih dragovoljaca Domovinskog rata iz Trnovčice.

Ad 7. Pitanja, prijedlozi i obavijesti

Za vrijeme dežurstva vijećnika Mirka Gluhaka zaprimljen je u knjigu dežurstva Vijeća Mjesnog odbora Trnovčica, usmeni zahtjev gospodina Krešimira Ravlića iz Ravnjanske ulice broj 1, da se ploča s nazivom Ravnjanske ulice koja je stajala na njegovoj obiteljskoj kući na koju je postavljena nova „termo fasada“ izmjesti i postavi na stup na javnoj površini.

Osim toga Vijeće postavlja pitanje o tome do kuda se stiglo s izvođenjem potrebnih radnji na postavljanju nove visoke ograde na nogometnom igralištu s umjetnom travom između ulica Klin i Trnovčica, s obzirom na česte upite građana o tome, poglavito od strane gospodina Gudlina čija obiteljska kuća se nalazi u neposrednoj blizini navedenog igrališta. Stoga molimo nadležna tijela Grada Zagreba da odgovore na oba traženja građana te da iste odgovore dostave Vijeću Mjesnog odbora Trnovčica.
Nije bilo dodatnih pitanja, prijedloga i obavijesti te je stoga predsjednik Vijeća zaključio sjednicu.

Završeno u 19,00 sati.


Zapisničar: Ante Maretić, potpredsjednik VMO Trnovčica

KLASA: 024-08/22-003/1068

URBROJ: 251-13-11-5-22-2

Zagreb, 23. svibnja 2022.








      Predsjednik








         Vijeća Mjesnog odbora                                    
                                                                   Trnovčica

                                                                                                      Ivan Matić     
